section_heading: <center> Velika nagrada Španjolske</center>
paragraph_text: Bottas je završio treći u drugom Mercedesu ispred Leclerca u Ferrariju koji je imao usamljenu utrku na četvrtom mjestu, a peti je bio Pérez u drugom Red Bullu koji je u 47. krugu s vanjske strane prvog zavoja, prestigao Ricciarda za peto mjesto. Ricciardo je imao dobru utrku za McLaren na šestom mjestu ispred Sainza u Ferrariju i Landa Norrisa u drugom McLarenu, koji je bio prvi vozač koji je kasnio krug za pobjednikom. Ocon je završio deveti za Alpine nakon starta s petoga mjesta sa strategijom jednoga ulaska u boks. Gasly je osvojio posljednji bod na utrci za AlphaTauri, iako je dobio pet sekundi kazne zbog krivoga pozicioniranja bolida na startnom poretku, koju je odradio za vrijeme prve promjene guma. Stroll je završio 11. za Aston Martin, a Kimi Räikkönen je na 12. mjestu za Alfa Romeo razdvojio Strolla i Sebastiana Vettela. George Russell je završio 14. za Williams ispred Antonia Giovinazzija i Nicholasa Latifija, dok je Alonso završio tek 17. u drugom Alpineu ispred dva vozača Haasa koji su jedini kasnili dva kruga za pobjednikom.<ref>Race Highlights | 2021 Spanish Grand Prix YouTube Objavljeno 9. svibnja 2021. Pristupljeno 15. lipnja 2021.